2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 576 της 28 Ιαν./14 Φεβρ. 1953 (ΦΕΚ Β΄ 31) Περί τελωνειακών διατυπώσεων εισαγομένων αυτοκινήτων. Έχοντες υπ’ όψιν α)τας διατάξεις των παρ. 1 και 2 (εδάφ. 2) του άρθρ. 76 του Τελωνειακού Κώδικος, β)τα υπ’ αριθ. 15055/52 και 20339/52 έγγραφα του Ελληνικού Οργανισμού και γ)την από 16.1.53 γνωμοδότησιν της Διαρκούς Επιτροπής Δασμολογίου (Τμήμα Τελωνειακών Νόμων), αποφασίζομεν: 1)Επιβατικά αυτοκίνητα εισαγόμενα επί τη βάσει τριπτύχων ή πολυπτύχων κατά τας διατάξεις του Α.Ν. 1943/39, ως και τοιαύτα εισαγόμενα και παραδιδόμενα εις ελευθέραν χρήσιν κατά τας διατάξεις της υπ’ αριθ. 3/1937 ημετέρας αποφάσεως, κατά την από λιμένος εις λιμένα του εσωτερικού μεταφοράν των εις ουδεμίαν υπόκεινται τελωνειακήν διατύπωσιν, επί τη επιδείξει του σχετικού τριπτύχου ή πολυπτύχου ή της σχετικής αποφάσεως ημών ή των αρμοδίως προς τούτο εξουσιοδοτημένων Τελωνειακών αρχών δι’ ης έχει επιτραπή η εις ελευθέραν χρήσιν παραλαβήν των. 2)Επιβατικά αυτοκίνητα ελεύθερα εισαγωγικού τέλους (εκτελωνισμένα), μεταφέρονται από λιμένος εις λιμένα του εσωτερικού επί τη βάσει απλής αδείας της Τελωνειακής Αρχής. 